โคตรดราม่า มูรายิง 90+5 ไก่โกงตายพลิกดับอาแจกซ์ 3-2 ลิ่วชนหงส์เหลือเชื่อ
ลูคัส มูรา สวมบทฮีโร่ซัดแฮตทริกในช่วงทดเวลาบาดเจ็บพา ไก่เดือยทอง ทอตแนม ฮอตสเปอร์ส โกงความตายพลิกเอาชนะ อาแจกซ์ 3-2 ผ่านเข้ารอบชิงชนะเลิศยูฟ่า แชมเปียนส์ลีกแบบเหลือเชื่อ,การแข่งขันฟุตบอลยูฟ่า แชมเปียนส์ลีก ฤดูกาล 2018/19 ประจำวันที่ 8 พ.ค. รอบรองชนะเลิศเลกสองเป็นการพบกันในคู่ระหว่าง อาแจกซ์ อัมสเตอร์ดัม เปิดโยฮัน คลัฟฟ์ อารีนา พบกับ สเปอร์ส โดยเลกแรกอาแจกซ์บุกไปเอาชนะมาก่อน 1-0,เปิดฉากมา 5 นาทีเจ้าบ้านออกนำอย่างรวดเร็ว 1-0 จากลูกเตะมุม โชเน เปิดให้กับ มัทไธส์ เดอลิกต์ โขกเข้าไป,นาทีที่ 35 อาแจกซ์ เหมือนจะเช็กบิลนำห่าง 2-0 จากลูกโต้กลับ ฟานเดอบีค ฉกบอลได้ก่อนไหลให้กับ ทาดิช จ่ายคืนให้ ซิเย็ค ยิงเข้าไปและครึ่งแรกก็จบลงที่สกอร์นี้ อาแจกซ์ สดใสมากนำสกอร์รวม 3-0,แต่ทีมเยือนไม่ยอมแพ้ไล่มา 1-2 นาทีที่ 55 มูรา เกี่ยวบอลได้ก่อนฝากบอลให้ อัลลี แตะบอลให้ มูรา ยิงเข้าไป,อีกสี่นาทีต่อมา สเปอร์ส ตีเสมอแล้ว 2-2 จากลูกขลุกขลิกในกรอบเขตโทษอาแจกซ์ก่อนที่ มูรา คนเดิมจะยิงเข้าไปอีกลูก,เวลาที่เหลือ อาแจกซ์ ใช้ทุกวิถีทางยันสกอร์นี้ให้ได้ และกำลังจะเข้ารอบชิงชนะเลิศอยู่แล้วแต่ช่วงทดเจ็บนาทีที่ 5 สเปอร์ส ก็สร้างปาฏิหาริย์ได้ประตูชัย 3-2 จากลูกวางบอลยาว ยอเรนเต ชงให้ อัลลี แตะต่อให้ มูรา ยิงหักข้อเข้าไปเลยพร้อมกับเป็นแฮตทริกในเกมนี้ของเจ้าตัวด้วย,ส่งผลให้ สเปอร์ส เอาชนะ อาแจกซ์ 3-2 พร้อมกับผ่านเข้ารอบด้วยกฎอเวย์โกล 3-3 โดยรอบชิงชนะเลิศจะพบกับ ลิเวอร์พูล ที่โค่นบาร์เซโลนามาได้
ลูคัส มูรา สวมบทฮีโร่ยิงประตูชัยในช่วงทดเวลาบาดเจ็บพา ไก่เดือยทอง ทอตแนม ฮอตสเปอร์ส โกงความตายพลิกเอาชนะ อาแจกซ์ 3-2 ผ่านเข้ารอบชิงชนะเลิศยูฟ่า แชมเปียนส์ลีกแบบเหลือเชื่อ
ยูฟ่า แชมเปียนส์ลีก,ทอตแนม ฮอตสเปอร์ส,อาแจกซ์ อัมสเตอร์ดัม